Rein Kuusik

Rein Kuusik (sündinud 21. juulil 1954 Tallinnas) on eesti informaatikateadlane.Eesti teaduse biograafiline leksikon, 2. köide

Haridus
Rein Kuusik lõpetas Tallinna 1. Keskkooli 1972 ja Tallinna Polütehnilise Instituudi majandusteaduskonna infotöötluse eriala 1977; oli TPI kaugõppeaspirant 1984–1988. Majandusteaduste kandidaat 1989, professor 2001.Eesti Teadusinfosüsteem

Töökäik
Rein Kuusik töötas Eesti Raadio arvutuskeskuses matemaatik-programmeerijana 1977–1981 ja osakonnajuhataja asetäitjana 1981–1988. Alates 1988 Tallinna Tehnikaülikoolis: infotöötluse kateedri/informaatikainstituudi vanemteadur 1988–1997, dotsent 1997–2001; professor informaatikainstituudis 2001–2016 ja tarkvarateaduse instituudis 2017–2018. Oli informaatikainstituudi direktor 1999–2016. Aastast 2018 emeriitprofessor.

Teadustöö
Põhilised uurimisvaldkonnad: infosüsteemide evolutsiooniline arendamine, monotoonsete süsteemide teooria, tehisintellekti rakendused, andmekaevandamine, andmeanalüüs.

Viited

Välislingid
 Rein Kuusik Eesti Teadusinfosüsteemis
 Rein Kuusiku publikatsioonid

Kategooria:Eesti informaatikud
Kategooria:Tallinna Tehnikaülikooli professorid
Kategooria:Gustav Adolfi Gümnaasiumi vilistlased
Kategooria:Tallinna Tehnikaülikooli vilistlased
Kategooria:Sündinud 1954